Per çò deth fiscau, ei a díder, er ajudant deth fiscau, encara qu'ena nòsta ciutat tostemp lo cridauen "eth fiscau", Ippolit Kirillovich, ère un individú singular, joen encara, d'uns trenta cinc ans, mès damb un fòrt aclinament entara tisi; ath delà, ère maridat damb ua dauna excessiuaments gròssa, e sense hilhs; qu'ère un òme capinaut e irritable, mès de notabla intelligéncia e quitament de bon còr.